gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl it es pt gl gl gl gl gl gl gl gl gl gl gl sv en sv fr de de gl gl gl gl gl es gl es gl gl gl gl gl gl gl gl gl gl gl es gl gl gl es gl gl gl gl gl gl gl gl gl gl gl gl gl es gl en gl en gl gl gl gl gl gl en pt gl gl fr gl gl gl gl gl gl en es gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Eduardo Rego - Aguiño: Contra Goliath
Xoves, quinta feira, 29 de setembro de 2022
Aguiño é un dos moitos lugares fermosos que temos na nosa costa, roza o Parque Natural de Corrubedo e ten unha paisaxe pouco corrente en Galicia. Se un se sitúa na parte costeira que vai do peirao a Punta Couso, sorprenderase ao atopar unha paisaxe de arrecifes, coa Illa de Salvora, a uns poucos centos de metros, que parece transportarnos a outras latitudes.
É xusto nese espazo onde esta previsto situar a macrodepudradora á que os veciños e a Asociación Sagres se opoñen (co apoio de ADEGA e ADENA) . Veciños que, no seu día, se mobilizaron para frear a marea negra do Prestige que, xunto cos mariñeiros do Grove e dos demais pobos pesqueiros da Ría de Arousa, levounos a construír aquela barrrera, cos seus barcos e apeiros, que simbolizou a acción decidida da cidadania fronte á ineficacia da Administración e cuxas imaxes foron difundidas por algunhas televisións.
Agora, a Consellería de Medio Ambiente, en Penisqueira, xunto a Punta Couso,-zona que fora protexida polo Ministerio de Medio Ambiente para reducir o impacto do chapapote- decide construír a EDAR. Xusto a uns poucos centos de metros onde o Ministerio de Medio Ambiente acaba de mercar a Illa de Salvora.
Un agasallo envelenado? do alcalde do PP
Os veciños están a favor da depuración das augas residuais (Depurar si, pero non así), pero queren minimizar o seu impacto (defenden outro modelo de pequenas depuradoras) e cuestionan o lugar escollido. As principais razóns pola que se decide esa localización, das catro que propón o “Anexo nº 3: Estudo de Alternativas” (pódese baixar de internet e é de 5 folios), é que os terreos son municipais e non necesitan expropiarse e, ademais, non se prevé rexeitamento social; nas outras alternativas, si, segundo fan constar na memoria. Nin unha soa palabra sobre efectos ambientais, en ningunha das alternativas; unicamente a referencia aos malos cheiros que poida producir.
Os terreos, proponos e cédeos o Concello, gobernado polo PP e a Consellería de Medio Ambiente dá o visto e prace, sen entrar noutras cuestións. Fai uns días, despoís de varios meses de espera, e da mobilización dos veciños de Aguiño e da Asociación Sagres – á que non convidaron a asistir nin como testemuña- o conselleiro reuniuse cos representantes dos partidos políticos no Concello e concedeu un prazo ao alcalde para que propoña outro lugar alternativo.
O lugar no que se pretende situar é de excepcional valor ambiental, a 250 metros de zona declarada de Interese Comunitario en 1997, a 500 metros do Parque Nacional das Illas Atlánticas. Está previsto que sexa declarada (pendente de firma, nada máis), polo Convenio de Protección do Atlántico Nordeste, en “Área Mariña Protexida”; os arrecifes rochosos mergullados son de interese comunitario; non respecta os límites legais de distancia mínima de 2000 metros a núcleos habitados de poboación; o emisario, de só 250 metros- dentro dunha enseada- verterá as augas (industriais e urbanas, que deberían ir separadas) en profundidades de tan só 4 metros, e non leva a augas profundas, nunha importante zona de bancos marisqueiros e pesqueiros, de percebe, polbo e sementes para as bateas de toda a ría.
Estamos perante dunha das zonas de maior valor mediambiental de Galicia, as Illas Atlánticas e o Parque Natural de Corrubedo, nas que xunto ca prevista macrodepuradora se quere cercar con duas piscifactorias. A consellería ten elaborado un anteproxecto para esixir ás instalacións industriais e ás infraestruturas que se vaian proxectar no futuro un informe de impacto sobre a contorna para evitar que afecten a especies endémicas ou poñan en perigro zonas de especial valor natural á vez que considera imprescindible contar coa participación cidadán.
Para que tanta retórica, se nunha das zonas de Galicia que conta con máis figuras de protección medioambiental, a consellería, para a instalación dá EDAR (de preto de 100€ de custo), non cre necesario realizar unha Avaliación de Impacto Medioambiental nin Avaliación Estrátexica de Sostenibilidade como piden a Asociación Sagres, ADEGA e ADENA.? Que modelos de depuradoras quere implantar no territorio?. Dá igual, cal sexa o territorio?.
É a súa obriga crear as infraestruturas e os equipamentos necesarios para procurar o saneamento da ría pero é, tamén, a súa obriga, facelo compatible coa preservación das zonas de interese ambiental. Por que non intentar facer as cosas ben, agora, que se pode?. Haberá que esperar a que a fagan e despois convertela noutra REGANOSA?
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Eduardo Rego Rodríguez (Santiago de Compostela, 1955). É profesor titular de Socioloxía na Universidade da Coruña, onde imparte a materia de Socioloxía Política.
Monólogo dende o desgoberno (05/01/2010)
Abuso e tortura de menores (17/12/2009)
¡ Políticos que se corrompen a si mesmos! (04/11/2009)
Trampa de sedución (21/10/2009)
Unha lección olímpica (07/10/2009)
Outro 25 de xullo. Pero distinto (25/07/2009)
Persoa ou cidadáns: caridade ou xustiza social (11/07/2009)
¡Un presidente valente¡ (04/07/2009)
A caída do tigre celta e as recomendacións de Jean- Claude Trichet (27/06/2009)
Vale a pena votar o 7 de xuño? (30/05/2009)
Territorio e identidade (23/05/2009)
Buscar alternativas a todos os Berlusconi (15/05/2009)
É xusta a liberdade de elección? (09/05/2009)
Unha petición ao arcebispo Julián Barrio (02/05/2009)
Como se nada pasase (25/04/2009)
R. Kennedy, o PIB e a política progresista (18/04/2009)
Como unha piña (11/04/2009)
Os gobernos e a crise (04/04/2009)
Son os gobernos de coalición unha excepción? (21/03/2009)
A quimera do centro político (14/03/2009)
¿Pasa a xuventude? (28/02/2009)
Se a campaña electoral fose como as teleseries! (21/02/2009)
O PP e a súa rebaixa de impostos (14/02/2009)
E despois da prestación por desemprego, ¿que? (24/11/2008)
Espertar do soño (28/10/2008)
¿Man invisible ou burato negro do capitalismo? (30/09/2008)
Deixar as consecuencias en mans de Deus (07/09/2008)
A UE e as 65 horas (12/06/2008)
“Non no meu patio traseiro” (25/05/2008)
Opacidade e mafias (30/04/2008)
O que nos vén enriba (14/04/2008)
Postdemocracia e eleccións (26/02/2008)
O poder sen límites... (06/02/2008)
Choque de mentalidades (22/01/2008)
Eleccións a reitor na UDC (30/11/2007)
Algunha lección a partir do Prestige? (13/11/2007)
Efectivizar o cambio galego (20/09/2007)
Pleno emprego, subempleo e precariedade (06/09/2007)
Non é relixión, é política (05/07/2007)
Un cambio político histórico. (19/06/2007)
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto